El BAT és l'arxiu d'història oral del Memorial Democràtic.
Es tracta de l'arxiu d'història oral en línia més gran de l'Estat espanyol i un dels principals d'Europa.
Recull entrevistes sobre les temàtiques i el període de referència d'aquesta institució (1931-1980).
Memòries polítiques, històries de vida, vivències personals i familiars sobre la Segona República, la Guerra Civil, la dictadura franquista, l'exili, la lluita per les llibertats democràtiques o la Transició espanyola tenen cabuda en aquest arxiu.
El BAT conté 922 entrevistes provinents de 72 projectes de recerca en fonts orals, que sumen un total de 1.121 hores d'enregistraments audiovisuals.
Totes les entrevistes estan enregistrades en format audiovisual i estan íntegrament transcrites en l'idioma original del testimoni, amb subtítols a altres idiomes.
Actualment, es poden consultar 22 projectes amb 403 entrevistes.
El Banc recull la pluralitat de les memòries de la història recent de Catalunya i és accessible des del web del Memorial Democràtic.
El BAT continua potenciant la recerca en història oral i continua rebent entrevistes.
Els projectes d'investigació en fonts orals i les persones que volen deixar el seu testimoni tenen en aquest arxiu de memòria oral un espai per fer-ho.
El BAT es va presentar divendres 19 de juny al Palau de la Generalitat de Catalunya.
Hi van participar Mercè Vilanova, catedràtica emèrita de la Universitat de Barcelona; Ricard Belis, periodista; Laura Solanilla, professora de la Universitat Oberta de Catalunya, i Gerard Corbella, historiador i responsable del Banc Audiovisual de Testimonis.
Durant la presentació es van projectar alguns dels testimonis recollits al BAT.
L'acte va ser presentat per la periodista Montse Armengou.
Durant l'any 2015 la Memoteca, Centre d'Informació i Documentació del Memorial Democràtic, ha dut a terme tasques d'organització del fons bibliogràfic amb l'objectiu de fer accessible i posar a disposició dels usuaris aquest important fons relacionat amb la història de Catalunya i Espanya del període comprès entre 1931-1980, a més d'altres tipus de
publicacions de caràcter memorialístic.
Amb l'objectiu d'una propera obertura al públic, s'han dut a terme les accions següents:
Així mateix, s'ha començat a treballar en els continguts de l'espai web destinat a la Memoteca dins el web del Memorial, així com la Carta de Serveis.
Per tal de diferenciar i agrupar les diverses temàtiques i d'aquesta manera facilitar l'accés al fons bibliogràfic de la Memoteca, s'ha creat un sistema de classificació propi.
Durant l'últim trimestre de 2015 i principis de 2016, s'han reclassificat 3.000 volums.
S'han catalogat i integrat al catàleg de les Biblioteques Especialitzades de la Generalitat (BEG):
Per altra banda, s'ha gestionat i integrat al fons bibliogràfic la donació del Fons Joaquim Romaguera, efectuat per la seva vídua, la Sra.
Roser Vendrell, format per 70 volums relacionats amb l'exili intel·lectual, català i espanyol del 1939.
En el marc del conveni signat amb l'Arxiu Nacional de Catalunya, s'ha integrat al fons Josep Bartolí una col·lecció de dossiers de premsa francesa sobre la Guerra Civil espanyola (Le Populaire, L'Ouvre, Paris-Midi, Le Temps, Paris Soir, La Fléche i L'Humanité), donació de Jaume Canyameres.
Queden pendent de resoldre (es troben en tràmit amb els particulars interessats o amb les institucions corresponents) els fons documentals següents: